Prečišćeni tekst Pravilnika o sadržaju i načinu vođenja evidencije za blagajne i terminale, sadržaju i načinu dostavljanja mjesečnog izvještaja obračuna naknada za priređivanje igara klađenja i dokaza o izvršenoj uplati naknada za priređivanje igara klađenja obuhvata sljedeće propise:
1. Pravilnik o sadržaju i načinu vođenja evidencije za blagajne i terminale, sadržaju i načinu dostavljanja mjesečnog izvještaja obračuna naknada za priređivanje igara klađenja i dokaza o izvršenoj uplati naknada za priređivanje igara klađenja ("Službeni list Crne Gore", br. 027/26 od 02.03.2026),
2. Pravilnik o izmjenama Pravilnika o sadržaju i načinu vođenja evidencije za blagajne i terminale, sadržaju i načinu dostavljanja mjesečnog izvještaja obračuna naknada za priređivanje igara klađenja i dokaza o izvršenoj uplati naknada za priređivanje igara klađenja ("Službeni list Crne Gore", br. 067/26 od 18.05.2026), u kojima je naznačen njihov dan stupanja na snagu.
PRAVILNIK
O SADRŽAJU I NAČINU VOĐENJA EVIDENCIJE ZA BLAGAJNE I TERMINALE, SADRŽAJU I NAČINU DOSTAVLJANJA MJESEČNOG IZVJEŠTAJA OBRAČUNA NAKNADA ZA PRIREĐIVANJE IGARA KLAĐENJA I DOKAZA O IZVRŠENOJ UPLATI NAKNADA ZA PRIREĐIVANJE IGARA KLAĐENJA
("Službeni list Crne Gore", br. 027/26 od 02.03.2026, 067/26 od 18.05.2026)
Član 1
Ovim pravilnikom propisuje se sadržaj i način vođenja evidencije za blagajne i terminale, sadržaj i način dostavljanja mjesečnog izvještaja obračuna naknada za priređivanje igara klađenja i dokaza o uplati naknada za priređivanje igara klađenja.
Član 2
Priređivač igara klađenja vodi jedinstvenu evidenciju o svim uplatama i isplatama primljenim odnosno izvršenim putem uplatno-isplatnih mjesta u kladionicama, odnosno putem blagajne i terminala za klađenje u kladionicama na osnovu koje utvrđuje visinu naknade za priređivanje igara klađenja.
Evidencija iz stava 1 ovog člana vodi se za svako uplatno-isplatno mjesto u kladionici posebno uz navođenje adrese kladionice.
Član 3
Evidencija za blagajne i terminale vodi se na dnevnom nivou i sadrži sljedeće podatke:
   1) naziv priređivača;
   2) poreski identifikacioni broj priređivača (PIB);
   3) naziv i adresa kladionice;
   4) oznaka kladionice;
   5) dan, mjesec i godinu na koje se dnevna evidencija odnosi;
   6) podatke o uplatno-isplatnom mjestu, i to:
   7) vrstu mjesta (blagajna ili terminal),
   8) serijski broj naljepnice blagajne ili terminala;
   9) podatke o uplati i isplati po transakcijama, i to:
   10) redni broj evidencijske stavke,
   11) datum uplate,
   12) broj transakcije,
   13) iznos primljenih uplata (uloga),
   14) iznos isplaćenih dobitaka,
   15) ukupan broj izdatih listića,
   16) broj dobitnih listića,
   17) broj poništenih (storniranih) listića,
   18) iznos poništenih uplatnih listića,
   19) ime, prezime i potpis lica koje je izradilo evidenciju,
   20) ime, prezime i potpis odgovornog lica priređivača.
Evidencija iz stava 1 ovog člana vodi se na Obrascu 1.
Član 4
Na osnovu dnevno vođene evidencije priređivač igara klađenja izrađuje mjesečnu evidenciju za blagajne i terminale za svaku pojedinačnu kladionicu posebno.
Mjesečna evidencije za blagajne i terminale vodi se na Obrascu 2.
Član 5
Mjesečnu evidenciju za blagajne i terminale priređivač igara klađenja dostavlja organu za poslove igara na sreću (u daljem tekstu: organ uprave) u štampanom i elektronskom obliku, najkasnije do 15-og u tekućem mjesecu za prethodni mjesec.
Elektronski oblik evidencije dostavlja se putem informacionog sistema organa uprave.
Član 6
Mjesečni izvještaj obračuna naknada za priređivanje igara klađenja sadrži sljedeće podatke:
   1) obračunski period - mjesec i godinu na koje se izvještaj odnosi;
   2) naziv priređivača;
   3) poreski identifikacioni broj priređivača (PIB);
   4) ukupan broj kladionica priređivača;
   5) broj zaposlenih kod priređivača;
   6) iznos primljenih uplata (uloga) po svakoj kladionici posebno;
   7) iznos isplaćenih dobitaka po svakoj kladionici posebno;
   8) osnovicu za obračun varijabilne naknade (razlika između iznosa primljenih uplata i iznosa isplaćenih dobitaka) po svakoj kladionici posebno;
   9) obračun i iznos mjesečne varijabilne naknade po osnovu ostavrenog prihoda svake kladionice posebno;
   10) obračun i iznos mjesečne fiksne naknade za svaku kladionicu posebno,
   11) ukupne (zbirne) iznose za sve kladionice obuhvaćene obračunom.
NAPOMENA IZDAVAČA:
Na osnovu Pravilnika o izmjenama Pravilnika o sadržaju i načinu vođenja evidencije za blagajne i terminale, sadržaju i načinu dostavljanja mjesečnog izvještaja obračuna naknada za priređivanje igara klađenja i dokaza o izvršenoj uplati naknada za priređivanje igara klađenja (Službeni list Crne Gore, br. 67/26) u članu 6 stav 2 riječi: "na Obrascu 3" zamjenjuju se riječima: "na Obrascu 2".
Tekst propisa NIJE prečišćen u skladu sa navedenim odredbama zbog nepreciznosti donosioca.
Član 7
Mjesečni izvještaj iz člana 6 ovog pravilnika priređivač igara klađenja dostavlja organu uprave u štampanom i elektronskom obliku, najkasnije do 15-og u tekućem mjesecu za prethodni mjesec.
Elektronski oblik izvještaja dostavlja se putem, informacionog sistema organa uprave.
Član 8
Dokaz o izvršenoj uplati naknade za priređivanje igara klađenja treba da sadrži podatke o:
   1) priređivaču (naziv, sjedište, poreski dentifikacioni broj);
   2) iznosu uplate u eurima;
   3) datumu uplate;
   4) periodu na koji se uplata odnosi;
   5) vrsti naknade (fiksna/varijabilna naknada);
   6) podatke o primacu (naziv i broj računa);
   7) pružaocu platne usluge (naziv);
   8) broju naloga/referenca transakcije.
Dokaz iz stava 1 ovog člana dostavlja se posebno za fiksnu, a posebno za varijabilnu naknadu.
Član 9
Dokazom o uplati naknade, smatra se:
   1) uplatnica/nalog za plaćanje;
   2) potvrda o izvršenoj transakciji iz sistema elektronskog bankarstva;
   3) izvod iz banke;
   4) ovjeren nalog za prenos sa datumom ili drugi verodostojan dokument iz kojeg se nesumnjivo može utvrditi da je uplata izvršena na propisani račun.
Član 10
Dokaz o uplati naknade za priređivanje igara klađenja, priređivač dostavlja organu uprave, najkasnije do 15-og u tekućem mjesecu za prethodni mjesec.
Član 11
Obrasci 1 i 2 čine sastavni dio ovog pravilnika.
Član 12
Ovaj pravilnik stupa na snagu osmog dana od dana objavljivanja u "Službenom listu Crne Gore".